Finale Evropskog prvenstva u nogometu 1960.
Finale Evropskog prvenstva u nogometu 1960. je bila nogometna utakmica koja je odigrana 10. jula 1960. godine na stadionu Parc des Princes u Parizu. Sovjetski savez je u finalnoj utakmici nakon produžetaka bio uspješniji od Jugoslavije rezultatom 2-1 te na taj način Sovjetski savez je postao prva ekipa koji je osvojio šampionsku titulu muških nogometnih nacionalnih reprezentacija u Evropi. Rezultat u regularnom dijelu utakmice je bio 1-1 te su se igrali produžeci. Golove u finalu su postigli Slava Metreveli u 49. i Viktor Ponedelnik u 113. minuti za Sovjetski savez te Milan Galić u 43. minuti utakmice za Jugoslaviju. Utakmica je odigrana pred 17.966 gledalaca. Glavni sudija utakmice je bio Arthur Edward Ellis.